
                             Parlamentul României

                                Camera Deputaţilor




	   Comisia juridică de disciplină și imunități

                        4c-13/256/2021

	Comisia pentru administrație publică și amenajarea teritoriului 
                                     4c-7/105/2021



Către,


     BIROUL PERMANENT AL CAMEREI DEPUTAȚILOR 
Vă înaintăm, alăturat, Raportul comun asupra Proiectului de Lege privind aprobarea Ordonanţei de urgenţă a Guvernului nr.4/2021 pentru modificarea şi completarea Ordonanţei de urgenţă a Guvernului nr.57/2019 privind Codul administrativ, transmis Comisiei juridice, de disciplină și imunități și Comisiei pentru administrație publică și amenajarea teritoriului pentru examinare pe fond, cu adresa nr. PLx. 120/2021  din 10 martie 2021.
În raport de obiectul și conținutul său, proiectul de lege face parte din categoria legilor organice.

        PREȘEDINTE,                                                         PREȘEDINTE,
  Mihai Alexandru BADEA                                 Simona BUCURA-OPRESCU
 SHAPE  \* MERGEFORMAT 



CAMERA DEPUTAŢILOR

PARLAMENTUL ROMÂNIEI

	


	


RAPORT  COMUN
asupra Proiectului de Lege privind aprobarea Ordonanţei de urgenţă a Guvernului nr.4/2021 pentru modificarea şi completarea Ordonanţei de urgenţă a Guvernului nr.57/2019 privind Codul administrativ
(PLx. 120/2021)
În conformitate cu prevederile art. 94 și 115 alin.(3) din Regulamentul Camerei Deputaţilor, republicat, Comisia juridică, de disciplină și imunități și Comisia pentru administrație publică și amenajarea teritoriului au fost sesizate, spre dezbatere în fond cu proiectul de Lege privind aprobarea Ordonanţei de urgenţă a Guvernului nr.4/2021 pentru modificarea şi completarea Ordonanţei de urgenţă a Guvernului nr.57/2019 privind Codul administrativ, trimis cu adresa nr. PL x. 120 din 10 martie 2021 și înregistrat cu nr. 4c-13/256/2021 respectiv nr. 4c-7/105  din 10 martie 2021.

Potrivit prevederilor art. 75 din Constituţia României, republicată şi ale art. 92 din Regulamentul Camerei Deputaţilor, republicat, Camera  Deputaţilor este Cameră decizională.

Senatul a adoptat proiectul de lege în ședința din 8 martie 2021, ca urmare a depășirii termenului de adoptare, potrivit art.115 alineatul (5) teza a III-a din Constituția României, republicată..
Consiliul Legislativ a avizat favorabil proiectul de lege cu observații și propuneri, conform avizului nr. 24 din 25 ianuarie 2021.

Consiliul Economic și Social a avizat favorabil proiectul de lege, conform avizului nr. 37 din 25 ianuarie 2021.
Comisia pentru drepturile omului, culte şi problemele minorităţilor naţionale a avizat favorabil propunerea legislativa in sedinta din 16 martie 2021.
Comisia pentru muncă şi protecţie socială a avizat favorabil propunerea legislativă în ședinta din 10 martie 2021.
Proiectul de lege are ca obiect de reglementare clarificarea statutului prefectului şi al subprefectului, ca fiind funcţii de demnitate publică”. De asemenea, se propune înfiinţarea funcţiei de secretar general al instituţiei prefectului, funcţie publică din categoria înalţilor funcţionari publici.
În conformitate cu prevederile art.61 și 63 din Regulamentul Camerei Deputaţilor, republicat, Comisia juridică, de disciplină și imunități și Comisia pentru administrație publică și amenajarea teritoriului  au examinat proiectul de lege în ședințe separate.
Membrii Comisiei pentru administrație publică și amenajarea teritoriului au examinat propunerea legislativă mai sus menționată în ședința din 27 aprilie 2021. La lucrările Comisiei, membrii acesteia au fost prezenți conform listei de prezență.

Membrii Comisiei juridice, de disciplină şi imunităţi au examinat proiectul de lege în şedinţa în sistem mix din 5 mai 2021 în temeiul dispozițiilor art.61 și 63 din Regulamentul Camerei Deputaților, republicat.
Deputații au fost prezenți la dezbaterea proiectului de lege conform listei de prezență
În urma examinării proiectului de lege şi a opiniilor exprimate  membrii celor două comisii au hotărât, cu majoritate de voturi, adpotarea Proiectului de lege privind aprobarea Ordonanţei de urgenţă a Guvernului nr.4/2021 pentru modificarea şi completarea Ordonanţei de urgenţă a Guvernului nr.57/2019 privind Codul administrativ, cu amedamente admise care se regăsesc în Anexa care face parte integrantă din prezentul raport.
În raport de obiectul și conținutul său, proiectul de lege face parte din categoria legilor organice.
	              PREȘEDINTE
        Mihai Alexandru BADEA                                       
               SECRETAR

         Ladányi László-Zsolt

	PREȘEDINTE,

                             Simona BUCURA-OPRESCU
SECRETAR 

Dumitru FULCUȘ


 Consilier parlamentar, Bucur Dragoș                                                                                                                                                                  Sef serviciu, Nicoleta Toma
Anexa

Amendamente admise

	Nr. crt.
	Text Ordonanța de urgență a Guvernului nr.87/2020
	Text adoptat de Senat
	Text propus de comisie

(autor amendament)
	Motivare

	1. 
	
	Lege 

privind aprobarea Ordonanţei de urgenţă a Guvernului nr.4/2021 pentru modificarea și completarea Ordonanței de urgență a Guvernului nr.57/2019 privind Codul Administrativ


	Nemodificat

	

	2. 
	

	
Articol unic: Se aprobă Ordonanţa de urgenţă a Guvernului nr.4/2021 pentru modificarea și completarea Ordonanței de urgență a Guvernului nr.57/2019 privind Codul Administrativ, publicată in Monitorul Oficial, Partea I nr. 117 din 3 februarie 2021.


	
Articol unic: Se aprobă Ordonanţa de urgenţă a Guvernului nr.4/2021 pentru modificarea și completarea Ordonanței de urgență a Guvernului nr.57/2019 privind Codul Administrativ, publicată in Monitorul Oficial, Partea I nr. 117 din 3 februarie 2021, cu următoarele modificări:

Autor: Comisia pentru administrație publică și amenajarea teritoriului


	

	3. 
	Titlul ordonanței de urgență:

Ordonanţa de urgenţă pentru modificarea și completarea Ordonanței de urgență a Guvernului nr.57/2019 privind Codul Administrativ


	Nemodificat

	Nemodificat

	

	4. 
	Art. I. - Ordonanţa de urgenţă a Guvernului nr. 57/2019 privind Codul administrativ, publicată în Monitorul Oficial al României, Partea I, nr. 555 din 5 iulie 2019, cu modificările şi completările ulterioare, se modifică şi se completează după cum urmează:


	
	Nemodificat

	

	5. 
	1.Articolul 250 se modifică şi va avea următorul cuprins:


"Art. 250: Statutul prefectului şi al subprefectului


(1) Funcţiile de prefect şi de subprefect sunt funcţii de demnitate publică.


(2) Drepturile de natură salarială corespunzătoare funcţiilor de prefect şi subprefect sunt stabilite prin Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare."


	
	Nemodificat

	

	6. 
	2. La articolul 251, după alineatul (2) se introduc cinci noi alineate, alineatele (21)-(25), cu următorul cuprins:


"(21) Poate fi numită în funcţia de prefect, respectiv de subprefect persoana care îndeplineşte cumulativ următoarele condiţii:

a) este cetăţean român şi are domiciliul în ţară;

b) se bucură de exerciţiul drepturilor electorale;

c) are capacitate deplină de exerciţiu;

d) nu a suferit condamnări penale, cu excepţia situaţiei în care a intervenit reabilitarea;

e) are studii universitare de licenţă absolvite cu diplomă de licenţă sau echivalentă;

f) a absolvit programe de formare specializată în vederea numirii într-o funcţie de prefect sau subprefect, organizate de Institutul Naţional de Administraţie, în condiţiile legii.


(22) Condiţia prevăzută la alin. (21) lit. f) se consideră îndeplinită în situaţia în care persoana care poate fi numită în funcţia de prefect sau subprefect a absolvit programe de formare specializată pentru ocuparea unei funcţii publice corespunzătoare categoriei înalţilor funcţionari publici, precum şi dacă persoana a ocupat cel puţin un mandat întreg funcţia de senator sau deputat.


(23) Prin excepţie de la prevederile alin. (21) lit. f), poate fi numită în funcţia de prefect, respectiv de subprefect o persoană care nu a absolvit programele de formare specializată, cu condiţia ca în termen de maximum 1 an de la data emiterii actului de numire în funcţie să absolve un astfel de program.


(24) La încetarea termenului de 1 an de la numire, persoana numită în funcţia de prefect, respectiv de subprefect în condiţiile alin. (23) şi care nu a absolvit programul de formare specializată este eliberată de drept din funcţia de demnitate publică deţinută.


(25) Pe perioada exercitării funcţiei de prefect sau subprefect se suspendă contractul de muncă, respectiv raportul de serviciu al acestuia, cu excepţia situaţiilor prevăzute de lege."


	
	Nemodificat

	

	7. 
	3.La articolul 251, alineatul (3) se modifică şi va avea următorul cuprins:


"(3) La numirea în funcţie, prefectul şi subprefectul depun următorul jurământ în faţa Guvernului, respectiv a prim-ministrului sau a unui ministru desemnat, în limba română: «Jur să respect Constituţia şi legile ţării şi să fac cu bună-credinţă tot ceea ce stă în puterile şi priceperea mea pentru binele locuitorilor judeţului .................../ municipiului Bucureşti. Aşa să-mi ajute Dumnezeu!»."


	
	Nemodificat

	

	8. 
	4.La articolul 265, după alineatul (10) se introduc patru noi alineate, alineatele (11)-(14), cu următorul cuprins:

"(11) La nivelul instituţiei prefectului se înfiinţează funcţia de secretar general al instituţiei prefectului. Secretarul general al instituţiei prefectului este înalt funcţionar public şi se subordonează nemijlocit prefectului.


(12) Secretarul general al instituţiei prefectului este absolvent de studii superioare juridice, administrative sau ştiinţe politice.


(13) Secretarul general al instituţiei prefectului asigură stabilitatea funcţionării instituţiei prefectului, continuitatea conducerii şi realizarea legăturilor funcţionale între compartimentele instituţiei. Secretarul general al instituţiei prefectului sprijină activitatea prefectului în exercitarea atribuţiilor prevăzute la art. 255 şi coordonează structura/structurile de specialitate prin care se realizează aceste atribuţii.


(14) Atribuţiile secretarului general al instituţiei prefectului se stabilesc prin hotărâre a Guvernului la propunerea ministerului care coordonează instituţia prefectului, cu avizul ministerului cu atribuţii în domeniul administraţiei publice."


	
	
1. La articolul I, partea dispozitivă a punctului 4, se modifică și va avea următorul cuprins:


”4.La articolul 265, după alineatul (10) se introduc cinci noi alineate, alineatele (11)-(15), cu următorul cuprins:

Autor: Comisia pentru administrație publică și amenajarea teritoriului

Nemodificat

Nemodificat

Nemodificat

Nemodificat


2. La articolul I, punctul 4, după alineatul (14) al articolului 265, se introduce un nou alineat, alin.(15), cu următorul cuprins:


”(15) Prin excepție de la prevederile art. 438 alin. (1) și (3) în cazul în care funcția publică de secretar general al instituției prefectului este vacantă sau temporar vacantă și nu a putut fi ocupată prin una din modalitățile prevăzute la art. 394 alin. (2), sau titularul acesteia se află în imposibilitatea exercitării atribuțiilor, prefectul, prin ordin, poate delega, motivat, atribuțiile secretarului general conducătorului compartimentului juridic din instituția prefectului până la momentul ocupării funcției de secretar general al instituției prefectului, în condițiile art. 394, respectiv până la data încetării situației care a determinat imposibilitatea exercitării atribuțiilor.”

Autor: Comisia pentru administrație publică și amenajarea teritoriului


	Prin OUG nr. 4/2021 a fost înființată funcția publică de secretar general al instituției prefectului, atribuțiile fiind stabilite, ulterior, prin Hotărârea Guvernului nr. 66/2021.

Funcția publică de secretar general al instituției prefectului este corespunzătoare unui post unic, ale cărui atribuții prin conținutul și natura lor sau responsabilități stabilite nu se regăsesc într-o altă componentă organizatorică.

În prezent, în cadrul instituțiilor prefectului, funcțiile publice de secretar general sunt în curs de înființare/ocupare, iar OUG nr. 4/2021 nu reglementează această situație tranzitorie și nici situațiile viitoare de vacanță sau de imposibilitatea a exercitării funcției. Astfel, în scopul evitării unui blocaj instituțional, se impune completarea actului normativ de referință cu o nouă reglementare în acest sens, întrucât atribuțiile secretarului general pot fi exercitate doar de un funcționar public care îndeplinește condițiile de studii corespunzătoare.



	9. 
	5. La articolul 267, alineatul (1) se modifică şi va avea următorul cuprins:


"(1) În fiecare judeţ, respectiv în municipiul Bucureşti funcţionează un colegiu prefectural compus din prefect, subprefect, secretarul general al instituţiei prefectului şi conducătorii serviciilor publice deconcentrate ale ministerelor şi ale celorlalte organe ale administraţiei publice centrale, care sunt organizate sau au sediul în judeţul respectiv sau în municipiul Bucureşti, după caz."
	
	Nemodificat

	

	10. 
	6.La articolul 275, după alineatul (1) se introduce un nou alineat, alineatul (11), cu următorul cuprins:


"(11) Ordinele prefectului sunt contrasemnate de către secretarul general al instituţiei prefectului. În cazul în care funcţia publică de secretar general al instituţiei prefectului nu este ocupată prin niciuna dintre modalităţile prevăzute de lege, contrasemnarea ordinelor prefectului se realizează de către conducătorul compartimentului juridic din instituţia prefectului."


	
	Nemodificat

	

	11. 
	7.La articolul 389, literele b) şi c) se abrogă.
	
	Nemodificat

	

	12. 
	8.La articolul 389, după litera c) se introduce o nouă literă, litera c1), cu următorul cuprins:


"c1) secretar general al instituţiei prefectului;"
	
	Nemodificat

	

	13. 
	9.Articolul 397 se modifică şi va avea următorul cuprins:


"Art. 397: Competenţa de emitere a actelor administrative privind raporturile de serviciu ale înalţilor funcţionari publici

Numirea, modificarea, suspendarea, încetarea raporturilor de serviciu ale înalţilor funcţionari publici, precum şi sancţionarea disciplinară a înalţilor funcţionari publici se fac, în condiţiile legii, de către prim-ministru, prin decizie, cu excepţia funcţiilor publice pentru care competenţa de numire este reglementată expres prin acte normative speciale."
	
	Nemodificat

	

	14. 
	10.La articolul 494 alineatul (5), litera a) se modifică şi va avea următorul cuprins:


"a) secretarul general al instituţiei prefectului din judeţul respectiv sau din Instituţia Prefectului Municipiului Bucureşti, după caz;"
	
	Nemodificat

	

	15. 
	11. La anexa nr. 5 punctul I "Funcţii publice generale", litera A "Funcţii publice corespunzătoare categoriei înalţilor funcţionari publici", punctele 3 şi 4 se abrogă.


	
	Nemodificat

	

	16. 
	12. La anexa nr. 5 punctul I "Funcţii publice generale", litera A "Funcţii publice corespunzătoare categoriei înalţilor funcţionari publici", după punctul 5 se introduce un nou punct, punctul 6, cu următorul cuprins:


"6. secretar general al instituţiei prefectului."
	
	Nemodificat

	

	17. 
	13. În anexa nr. 6, la articolul 3 alineatul (1), litera b) se modifică şi va avea următorul cuprins:


"b) referatul de evaluare întocmit de către conducătorul autorităţii sau instituţiei publice în al cărei stat de funcţii se află funcţia publică, pentru funcţiile publice prevăzute la art. 389 lit. a) din prezentul cod, de către ministrul care coordonează activitatea instituţiei prefectului pentru funcţiile publice prevăzute la art. 389 lit. c1) din prezentul cod, respectiv de către secretarul general al Guvernului pentru funcţiile prevăzute la art. 389 lit. d) din prezentul cod;"


	
	Nemodificat

	

	18. 
	14. În anexa nr. 6, la articolul 3, alineatul (2) se modifică şi va avea următorul cuprins:


"(2) Competenţa de întocmire a referatului de evaluare prevăzut la alin. (1) lit. b) poate fi delegată, prin act administrativ, către secretarul de stat care coordonează activitatea înaltului funcţionar public, respectiv către un demnitar din instituţia prefectului pentru funcţiile prevăzute la art. 389 lit. c1) din prezentul cod, cu precizarea condiţiilor şi limitelor delegării."
	
	Nemodificat

	

	19. 
	15. În anexa nr. 6, la articolul 4 alineatul (1), litera b) se modifică şi va avea următorul cuprins:


"b) de către ministrul care coordonează activitatea instituţiei prefectului pentru funcţiile publice prevăzute la art. 389 lit. c1) din prezentul cod;"


	
	Nemodificat

	

	20. 
	16. În anexa nr. 6, la articolul 4, alineatul (2) se modifică şi va avea următorul cuprins:


"(2) Competenţa de stabilire a obiectivelor pentru perioada pentru care se face evaluarea poate fi delegată, prin act administrativ, către secretarul de stat care coordonează activitatea înaltului funcţionar public, respectiv către un demnitar din instituţia prefectului pentru funcţiile prevăzute la art. 389 lit. c1) din prezentul cod, cu precizarea condiţiilor şi limitelor delegării."


	
	Nemodificat

	

	21. 
	Art. II. (1)Prevederile art. 250 astfel cum au fost modificate prin O.U.G. nr. 4/2021 se aplică începând cu 30 de zile de la data intrării în vigoare a prezentei ordonanţe de urgenţă. Ocuparea funcţiilor de prefect şi de subprefect se face în condiţiile art. 251 din Ordonanţa de urgenţă a Guvernului nr. 57/2019, cu modificările şi completările ulterioare, inclusiv cu cele aduse prin prezenta ordonanţă de urgenţă.


(2) Până la expirarea termenului prevăzut la alin. (1) numirea, modificarea, suspendarea, încetarea raporturilor de serviciu, precum şi sancţionarea disciplinară a înalţilor funcţionari publici numiţi până la intrarea în vigoare a prezentei ordonanţe de urgenţă în funcţiile publice de prefect şi subprefect se fac prin hotărâre a Guvernului, la propunerea ministrului care coordonează instituţia prefectului.


(3) Prin derogare de la prevederile art. 503 alin. (5) şi (7) din Ordonanţa de urgenţă a Guvernului nr. 57/2019, cu modificările şi completările ulterioare:

      
a) în termen de 30 de zile de la data intrării în vigoare a prezentei ordonanţe de urgenţă, prin hotărâre a Guvernului, la propunerea ministrului cu atribuţii în domeniul coordonării instituţiei prefectului, încetează modalităţile de modificare a raporturilor de serviciu ale înalţilor funcţionari publici numiţi până la intrarea în vigoare a prezentei ordonanţe de urgenţă în funcţiile publice de prefect şi subprefect, dispuse în condiţiile art. 505 alin. (5) şi art. 509 alin. (3) din Ordonanţa de urgenţă a Guvernului nr. 57/2019, cu modificările şi completările ulterioare;


b) în termenul prevăzut la alin. (1), înalţilor funcţionari publici numiţi definitiv până la intrarea în vigoare a prezentei ordonanţe de urgenţă în funcţiile publice de prefect şi subprefect li se aplică măsura prevăzută la art. 503 din Ordonanţa de urgenţă a Guvernului nr. 57/2019, cu modificările şi completările ulterioare.


	
	Nemodificat

	

	22. 
	Art. III. (1)Pentru punerea în aplicare a prevederilor art. 265 alin. (11) din Ordonanţa de urgenţă a Guvernului nr. 57/2019, cu modificările şi completările ulterioare, inclusiv cu cele aduse prin prezenta ordonanţă de urgenţă, în termen de maximum 30 de zile de la data intrării în vigoare a prezentei ordonanţe de urgenţă, prin hotărâre a Guvernului, la propunerea ministerului cu atribuţii în domeniul coordonării instituţiei prefectului, se aprobă modificarea structurii organizatorice, cu încadrarea în limitele bugetare aprobate pentru anul 2021.


(2) Salarizarea funcţiei publice de secretar general al instituţiei prefectului se stabileşte la nivelul salarizării funcţiei publice de director general din cadrul administraţiei publice centrale de specialitate, astfel cum este prevăzută de Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare.


(3) În termen de 60 de zile de la data intrării în vigoare a prezentei ordonanţe de urgenţă, Hotărârea Guvernului nr. 341/2007 privind ocuparea funcţiilor publice din categoria înalţilor funcţionari publici, managementul carierei şi mobilitatea înalţilor funcţionari publici, cu modificările şi completările ulterioare, se modifică şi se pune în acord cu prevederile prezentei ordonanţe de urgenţă, la propunerea Agenţiei Naţionale a Funcţionarilor Publici.
	
	Nemodificat

